འདི་ནི་རྩོམ་འབྲིའི་འཇོན་ཐང་མཐོ་རུ་གཏོང་བའི་ཐབས་ལམ་གལ་ཆེན་ཞིག་རེད་ལ།རང་སེམས་གསོ་བའི་གྲོགས་པོ་བློས་ཐུབ་ཅིག་ཀྱང་རེད།དེ་ཡང་དཔེར་ན།ད་ཐེངས་ཀྱི་ཚོགས་ཐུན་ནི་ནམ་མཁའ་ནས་ཁ་བའི་འདབ་མ་ལྷབ་ལྷུབ་བབས།ནོར་འཛིན་བུ་མོས་ཁ་བའི་གོས་དཀར་བཀླུབས།ན་མཉམ་སློབ་གྲོགས་གངས་དམག་རྣམ་པར་རྩེད་པའི་རྣམ་པ་དེ་བསླབ་ཚན་དངོས་གཞི་མ་འཚོག་གོང་སློབ་མ་སོ་སོའི་མྱོང་བ་ལྟར་ལམ་སེང་ཡིག་ལམ་དུ་དབབ་པར་སྐུལ་བ་དང་།བསླབ་ཚན་ལས་བརྗོད་བྱ་སེམས་འགུལ་ཐེབས་པ་གང་རུང་ཞིག་མཐོང་བའི་མུར་སློབ་མ་རྣམས་ལ་དེ་དོན་རང་སྟོབས་ཀྱིས་རང་གི་སྐད་ཆས་དབབ་པར་སྐུལ་བ།མི་སྣ་རླབས་པོ་ཆེ་སྐུ་འཁྲུངས་པའམ་འདས་པའི་ཉིན་མོར་རྣམ་ཐར་ཐུང་ངུ་རེ་འཆད་རྗེས་སློབ་མར་མྱོང་བ་མཚོན་པའི་ཚིག་དུམ་འགའ་རེ་འབྲི་བར་སྐུལ་བ།སློབ་མ་སོ་སོ་རང་ཉིད་ཀྱི་བག་ཆགས་ཟབ་པ་རྣམས་ཉིན་ཐོ་སོགས་ཀྱི་ལམ་ནས་སེམས་དོན་མཚོན་པའི་གོམས་གཤིས་འཇགས་པ་གལ་ཆེ།གལ་ཏེ་དེ་ལྟར་རྩོམ་གཤིས་རང་མཚན་ཅན་ནམ་རང་གི་སྐད་ཆས་དོན་གྱི་གནད་སྟོན་ནུས་ན།ད་གཟོད་འབྲིང་རྒྱུགས་སོགས་ལ་བརྗོད་བྱ་སྐབས་དོན་ལྟར་རང་སྟོབས་ཀྱིས་གོ་བ་བླངས་ནས་འབྲི་བ་ལ་ཚེགས་མེད་པར་གྱུར་རོ།།